Author: rajnicek
Last saved by: jost
Company: UVSR

ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 9. novembra 2005
							          K materiálu č. 19025/2005
							          K bodu č. 13

   S T A N O V I S K O

k návrhu nariadenia vlády  Slovenskej republiky , ktorým sa mení nariadenie vlády  Slovenskej republiky č. 637/2004 Z.z. , ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania

I.
        Návrh nariadenia vlády, ktorým sa mení nariadenie vlády Slovenskej republiky č. 637/2004 Z.z. , ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania predkladá  na  rokovanie   vlády  Slovenskej  republiky minister výstavby a regionálneho rozvoja  Slovenskej republiky László Gyurovszky. 
	II.
        Uznesením vlády č.693 zo 14.9.2005 bolo uložené ministrovi výstavby a regionálneho rozvoja predložiť návrh novely  nariadenia vlády Slovenskej republiky č.637/2004 Z.z. , ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania , v ktorej budú navrhnuté zmeny ročných úrokových sadzieb , s výnimkou podpory na výstavbu nájomných bytov , na úroveň výšky nákladov potrebných na financovanie štátneho dlhu.
      V predkladanom  nariadení vlády Slovenskej republiky sa všetky ročné úrokové sadzby  , s výnimkou ročných úrokových sadzieb na výstavbu a kúpu nájomných bytov,  určujú na úroveň základnej úrokovej sadzby Národnej banky Slovenska.

III.
        Predmetný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 25. októbra 2005.  Legislatívna rada vlády Slovenskej republiky  po prerokovaní návrhu nariadenia vlády odporučila predkladateľovi predložiť nové znenie tohto návrhu na rokovanie vlády , v ktorom budú zapracované jej pripomienky a odporúčania.

                                                              IV.
Sekcia vládnej legislatívy Úradu vlády Slovenskej republiky konštatuje, že v návrhu nariadenia  vlády Slovenskej republiky  sú pripomienky Legislatívnej rady vlády ( 4 pripomienky) zapracované. 

         Sekcia  vládnej  legislatívy  Úradu vlády  Slovenskej  republiky  odporúča vláde Slovenskej republiky návrh nariadenia vlády, ktorým  sa  mení  nariadenie vlády Slovenskej republiky č. 637/2004 Z.z. , ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania  v predloženom znení schváliť.

V Bratislave 3 . novembra 2005
Vypracoval : V.Rajníček 

					                                       
                                                                                          
                                                                                           Štefan G r m a n
									generálny riaditeľ
   								    sekcie vládnej legislatívy